ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਆਜ਼ਾਦੀ ਕੁਐਸਟ- ਔਨਲਾਈਨ ਐਜੂਕੇਸ਼ਨਲ ਮੋਬਾਈਲ ਗੇਮ ਇਨਫੋਟੇਨਮੈਂਟ ਜ਼ਰੀਏ ਆਜ਼ਾਦੀ ਸੰਘਰਸ਼ ਬਾਰੇ ਜਾਣਕਾਰੀ ਪ੍ਰਦਾਨ ਕਰਦੀ ਹੈ: ਏਡੀਜੀ ਰਾਜਿੰਦਰ ਚੌਧਰੀ
ਆਜ਼ਾਦੀ ਕੁਐਸਟ- ਔਨਲਾਈਨ ਐਜੂਕੇਸ਼ਨਲ ਮੋਬਾਈਲ ਗੇਮ ਇਨਫੋਟੇਨਮੈਂਟ ਜ਼ਰੀਏ ਆਜ਼ਾਦੀ ਸੰਘਰਸ਼ ਬਾਰੇ ਜਾਣਕਾਰੀ ਪ੍ਰਦਾਨ ਕਰਦੀ ਹੈ: ਏਡੀਜੀ ਰਾਜਿੰਦਰ ਚੌਧਰੀ
'ਆਜ਼ਾਦੀ ਕੁਐਸਟ' ਸਾਡੇ ਭਾਰਤੀ ਡਾਇਸਪੋਰਾ ਨੂੰ ਆਪਣੇ ਇਤਿਹਾਸ ਨਾਲ ਜੁੜੇ ਰਹਿਣ ਦੀ ਪ੍ਰੇਰਣਾ ਦੇਣ ਲਈ ਇੱਕ ਵਧੀਆ ਪਲੈਟਫਾਰਮ ਹੈ
'ਪੋਸ਼ਣ ਮਾਹ' ਅਭਿਆਨ ਦਾ ਉਦੇਸ਼ ਸਾਡੇ ਬੱਚਿਆਂ ਵਿੱਚ ਸਵੱਸਥ ਭੋਜਨ ਦੀਆਂ ਆਦਤਾਂ ਨੂੰ ਉਤਸ਼ਾਹਿਤ ਕਰਨ ਲਈ ਜਾਗਰੂਕਤਾ ਫੈਲਾਉਣਾ ਹੈ
ਬੱਚੇ ਨੂੰ ਸਿਹਤ ਲਈ ਹਾਨੀਕਾਰਕ ਜੰਕ ਫੂਡ ਖਾਣ ਤੋਂ ਪਰਹੇਜ਼ ਕਰਨਾ ਚਾਹੀਦਾ ਹੈ ਅਤੇ ਸਵੱਸਥ ਘਰੇਲੂ ਭੋਜਨ ਅਪਨਾਉਣਾ ਚਾਹੀਦਾ ਹੈ - ਏਡੀਜੀ, ਪੀਆਈਬੀ, ਚੰਡੀਗੜ੍ਹ
ਆਜ਼ਾਦੀ ਕੁਐਸਟ- ਔਨਲਾਈਨ ਐਜੂਕੇਸ਼ਨਲ ਮੋਬਾਈਲ ਗੇਮਜ਼ ਦੀ ਸੀਰੀਜ਼ ਸਾਡੇ ਮਹਾਨ ਆਜ਼ਾਦੀ ਸੰਘਰਸ਼ ਬਾਰੇ ਜਾਣਕਾਰੀ ਨੂੰ ਮਨੋਰੰਜਕ ਢੰਗ ਨਾਲ ਫੈਲਾਉਣ ਵਿੱਚ ਮਦਦ ਕਰੇਗੀ। ਆਜ਼ਾਦੀ ਕੁਐਸਟ ਬਾਰੇ ਮੀਡੀਆ ਨੂੰ ਜਾਣਕਾਰੀ ਦਿੰਦੇ ਹੋਏ, ਸ਼੍ਰੀ ਰਜਿੰਦਰ ਚੌਧਰੀ, ਏਡੀਜੀ, ਪੀਆਈਬੀ, ਚੰਡੀਗੜ੍ਹ ਨੇ ਸਾਰੇ ਨਾਗਰਿਕਾਂ ਖਾਸ ਕਰਕੇ ਨੌਜਵਾਨਾਂ ਨੂੰ ਸੁਤੰਤਰਤਾ ਸੰਗਰਾਮ ਬਾਰੇ ਜਾਣਕਾਰੀ ਇਕੱਠੀ ਕਰਨ ਲਈ ਇਹ ਪਲੇ ਵੇਅ ਢੰਗ ਨਾਲ ਆਸਾਨੀ ਨਾਲ ਖੇਡੀ ਜਾ ਸਕਣ ਵਾਲੀ ਔਨਲਾਈਨ ਗੇਮ ਖੇਡਣ ਦੀ ਬੇਨਤੀ ਕੀਤੀ।
ਸ਼੍ਰੀ ਚੌਧਰੀ ਨੇ ਕਿਹਾ ਕਿ ਭਾਰਤ ਸਰਕਾਰ ਦੇ ਸੂਚਨਾ ਅਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਦੁਆਰਾ 'ਆਜ਼ਾਦੀ ਕੁਐਸਟ' ਦੀ ਸ਼ੁਰੂਆਤ ਭਾਰਤ ਦੀ ਆਜ਼ਾਦੀ ਦੀ ਲੜਾਈ ਵਿੱਚ ਸੁਤੰਤਰਤਾ ਸੈਨਾਨੀਆਂ ਅਤੇ ਗੁਮਨਾਮ ਨਾਇਕਾਂ ਦੇ ਯੋਗਦਾਨ ਨੂੰ ਮਾਨਤਾ ਦੇਣ ਲਈ ਸਰਕਾਰ ਦੇ ਪ੍ਰਯਤਨਾਂ ਦੀ ਲੜੀ ਦਾ ਇੱਕ ਹੋਰ ਕਦਮ ਹੈ।
ਐਡੀਸ਼ਨਲ ਡਾਇਰੈਕਟਰ ਜਨਰਲ, ਪ੍ਰੈਸ ਇਨਫਰਮੇਸ਼ਨ ਬਿਊਰੋ, ਚੰਡੀਗੜ੍ਹ ਸ਼੍ਰੀ ਰਾਜਿੰਦਰ ਚੌਧਰੀ ਅੱਜ ਚੰਡੀਗੜ੍ਹ ਵਿਖੇ ਆਯੋਜਿਤ 'ਆਜ਼ਾਦੀ ਕੁਐਸਟ' ਸਬੰਧੀ ਪ੍ਰੈਸ ਕਾਨਫਰੰਸ ਨੂੰ ਸੰਬੋਧਨ ਕਰਦੇ ਹੋਏ।
ਉਨ੍ਹਾਂ ਇਹ ਵੀ ਦੱਸਿਆ ਕਿ ਜਿਵੇਂ ਕਿ ਭਾਰਤ ਗੇਮਿੰਗ ਸੈਕਟਰ ਵਿੱਚ ਚੋਟੀ ਦੇ 5 ਦੇਸ਼ਾਂ ਵਿੱਚ ਸ਼ਾਮਲ ਹੋ ਗਿਆ ਹੈ, 'ਆਜ਼ਾਦੀ ਕੁਐਸਟ' ਔਨਲਾਈਨ ਗੇਮਰਜ਼ ਦੇ ਵਿਸ਼ਾਲ ਬਜ਼ਾਰ ਨੂੰ ਟੈਪ ਕਰ ਸਕਦਾ ਹੈ ਕਿਉਂਕਿ ਗੇਮਿੰਗ ਸੈਕਟਰ ਵਿੱਚ ਇਕੱਲੇ 2021 ਵਿੱਚ ਹੀ 28% ਦਾ ਵਾਧਾ ਹੋਇਆ ਹੈ ਅਤੇ 2023 ਤੱਕ ਅਜਿਹੇ ਗੇਮਰਾਂ ਦੀ ਸੰਖਿਆ 450 ਮਿਲੀਅਨ ਤੱਕ ਪਹੁੰਚਣ ਦੀ ਉਮੀਦ ਹੈ। ਗੇਮ ਦਾ ਕੰਟੈਂਟ ਸਧਾਰਨ ਪਰ ਗਿਆਨ ਭਰਪੂਰ ਹੈ, ਜਿਸ ਨੂੰ ਪ੍ਰਕਾਸ਼ਨ ਵਿਭਾਗ ਦੁਆਰਾ ਵਿਸ਼ੇਸ਼ ਤੌਰ 'ਤੇ ਤਿਆਰ ਕੀਤਾ ਗਿਆ ਹੈ ਅਤੇ ਭਾਰਤੀ ਇਤਿਹਾਸਕ ਖੋਜ ਪ੍ਰੀਸ਼ਦ ਦੇ ਮਾਹਿਰਾਂ ਦੁਆਰਾ ਜਾਂਚਿਆ ਗਿਆ ਹੈ। ਕਾਨਫਰੰਸ ਦੌਰਾਨ, ਸ਼੍ਰੀ ਚੌਧਰੀ ਨੇ ਮੀਡੀਆ ਕਰਮੀਆਂ ਤੋਂ ਗੇਮ ਦੇ ਸਵਾਲਾਂ ਦੇ ਜਵਾਬ ਲੈ ਕੇ ਗੇਮਿੰਗ ਐਪ ਦਾ ਇੱਕ ਇੰਟਰਐਕਟਿਵ ਪ੍ਰਦਰਸ਼ਨ ਵੀ ਕੀਤਾ।
ਐਡੀਸ਼ਨਲ ਡਾਇਰੈਕਟਰ ਜਨਰਲ, ਪ੍ਰੈਸ ਇਨਫਰਮੇਸ਼ਨ ਬਿਊਰੋ, ਚੰਡੀਗੜ੍ਹ ਸ਼੍ਰੀ ਰਾਜਿੰਦਰ ਚੌਧਰੀ ਅੱਜ ਚੰਡੀਗੜ੍ਹ ਵਿਖੇ ਆਯੋਜਿਤ ‘ਆਜ਼ਾਦੀ ਕੁਐਸਟ’ ਸਬੰਧੀ ਪ੍ਰੈਸ ਕਾਨਫਰੰਸ ਦੌਰਾਨ ਪੱਤਰਕਾਰਾਂ ਨੂੰ ਔਨਲਾਈਨ ਗੇਮ ਦੇ ਗੇਮਿੰਗ ਇੰਟਰਫੇਸ ਬਾਰੇ ਦੱਸਦੇ ਹੋਏ।
ਪ੍ਰੈਸ ਕਾਨਫਰੰਸ ਦਾ ਇੱਕ ਹੋਰ ਪ੍ਰਮੁੱਖ ਫੋਕਸ ਪੋਸ਼ਣ ਮਾਹ ਸੀ, ਜੋ ਕਿ ਸਤੰਬਰ ਦੇ ਮਹੀਨੇ ਵਿੱਚ ਦੇਸ਼ ਭਰ ਵਿੱਚ ਮਨਾਇਆ ਜਾ ਰਿਹਾ ਹੈ। ਪੋਸ਼ਣ ਅਭਿਆਨ ਦਾ ਉਦੇਸ਼ ਛੋਟੇ ਬੱਚਿਆਂ ਦੀਆਂ ਮਾਤਾਵਾਂ, ਕਿਸ਼ੋਰ ਲੜਕੀਆਂ, ਗਰਭਵਤੀ ਅਤੇ ਦੁੱਧ ਪਿਲਾਉਣ ਵਾਲੀਆਂ ਮਹਿਲਾਵਾਂ, ਪਤੀਆਂ, ਪਿਤਾ, ਸੱਸ-ਸਹੁਰੇ, ਸਮੁਦਾਇ ਦੇ ਮੈਂਬਰਾਂ ਅਤੇ ਸਿਹਤ ਸੰਭਾਲ਼ ਪ੍ਰਦਾਤਾਵਾਂ ਸਮੇਤ ਪਰਿਵਾਰਕ ਮੈਂਬਰਾਂ ਵਿੱਚ ਪੋਸ਼ਣ ਸੰਬੰਧੀ ਜਾਗਰੂਕਤਾ ਅਤੇ ਜਵਾਬਦੇਹੀ ਵਧਾਉਣਾ ਹੈ।
ਇਸ ਮਹੀਨੇ ਦੇ ਦੌਰਾਨ, ਪੋਸ਼ਣ ਮਾਹ ਗਤੀਵਿਧੀਆਂ ਆਂਗਣਵਾੜੀਆਂ, ਸਕੂਲ ਪਰਿਸਰ, ਗ੍ਰਾਮ ਪੰਚਾਇਤਾਂ ਅਤੇ ਹੋਰ ਸਥਾਨਾਂ 'ਤੇ ਉਪਲਬਧ ਜਗ੍ਹਾ ਵਿੱਚ ਸਾਰੇ ਹਿਤਧਾਰਕਾਂ ਦੁਆਰਾ ਪੋਸ਼ਣ ਵਾਟਿਕਾ ਲਈ ਪੌਦੇ ਲਗਾਉਣ ਦੀ ਮੁਹਿੰਮ 'ਤੇ ਵਿਆਪਕ ਤੌਰ 'ਤੇ ਧਿਆਨ ਕੇਂਦਰਿਤ ਕਰਨਗੀਆਂ। ਪੌਦੇ ਲਗਾਉਣ ਦੀ ਗਤੀਵਿਧੀ ਪੌਸ਼ਟਿਕ ਫਲਾਂ ਦੇ ਰੁੱਖਾਂ, ਸਥਾਨਕ ਸਬਜ਼ੀਆਂ ਅਤੇ ਚਿਕਿਤਸਕ ਪੌਦਿਆਂ ਅਤੇ ਜੜੀ ਬੂਟੀਆਂ ਦੇ ਬੂਟੇ ਲਗਾਉਣ 'ਤੇ ਧਿਆਨ ਕੇਂਦਰਿਤ ਕਰੇਗੀ। ਕੋਵਿਡ ਟੀਕਾਕਰਣ ਅਤੇ ਕੋਵਿਡ ਪ੍ਰੋਟੋਕੋਲ ਦੀ ਪਾਲਣਾ ਲਈ ਸੰਵੇਦਨਸ਼ੀਲਤਾ/ਜਾਗਰੂਕਤਾ ਮੁਹਿੰਮ ਵੀ ਆਯੋਜਿਤ ਕੀਤੀ ਜਾਵੇਗੀ। ਬੱਚਿਆਂ  ਲਈ ਕੱਦ ਅਤੇ ਭਾਰ ਮਾਪਣ ਲਈ ਇੱਕ ਵਿਸ਼ੇਸ਼ ਡਰਾਈਵ ਵੀ ਹੋਵੇਗੀ।
ਸ਼੍ਰੀ ਚੌਧਰੀ ਨੇ ਮਾਪਿਆਂ ਨੂੰ ਆਪਣੇ ਬੱਚਿਆਂ ਵਿੱਚ ਸਹੀ ਕਿਸਮ ਦੀਆਂ ਖੁਰਾਕੀ ਵਸਤਾਂ ਨੂੰ ਉਤਸ਼ਾਹਿਤ ਕਰਨ ਦੀ ਲੋੜ 'ਤੇ ਜ਼ੋਰ ਦਿੱਤਾ, ਜੋ ਉਨ੍ਹਾਂ ਦੇ ਵਿਕਾਸ ਅਤੇ ਪ੍ਰਗਤੀ ਲਈ ਸਭ ਤੋਂ ਅਨੁਕੂਲ ਪੌਸ਼ਟਿਕ ਤੱਤ ਹਨ। ਉਨ੍ਹਾਂ ਅੱਗੇ ਕਿਹਾ ਕਿ ਬੱਚਿਆਂ ਨੂੰ ਆਪਣੀ ਸਿਹਤ, ਸਰੀਰਕ ਅਤੇ ਮਾਨਸਿਕ ਵਿਕਾਸ ਦੇ ਲਈ ਸਿਹਤ ਲਈ ਹਾਨੀਕਾਰਕ ਜੰਕ ਫੂਡ ਖਾਣ ਤੋਂ ਪਰਹੇਜ਼ ਕਰਨਾ ਚਾਹੀਦਾ ਹੈ ਅਤੇ ਘਰ ਦੇ ਬਣੇ ਸਵੱਸਥ ਭੋਜਨ ਵੱਲ ਜਾਣਾ ਚਾਹੀਦਾ ਹੈ। ਉਨ੍ਹਾਂ ਇਹ ਵੀ ਕਿਹਾ ਕਿ ਸਾਡੇ ਬੱਚਿਆਂ ਲਈ ਸਹੀ ਪੋਸ਼ਣ ਦੇ ਨਾਲ-ਨਾਲ ਆਜ਼ਾਦੀ ਕੁਐਸਟ ਗੇਮਿੰਗ ਗਤੀਵਿਧੀਆਂ ਸਾਡੇ ਦੇਸ਼ ਵਿੱਚ ਇੱਕ ਪੜ੍ਹੀ-ਲਿਖੀ ਅਤੇ ਤੰਦਰੁਸਤ ਨੌਜਵਾਨੀ ਨੂੰ ਯਕੀਨੀ ਬਣਾਉਣਗੀਆਂ। ਕਾਨਫਰੰਸ ਦੀ ਮੇਜ਼ਬਾਨੀ ਸ਼੍ਰੀ ਹਰਸ਼ਿਤ ਨਾਰੰਗ, ਸਹਾਇਕ ਡਾਇਰੈਕਟਰ, ਅਤੇ ਸ਼੍ਰੀ ਪਵਿੱਤਰ ਸਿੰਘ, ਡਾਇਰੈਕਟਰ, ਪ੍ਰੈਸ ਇਨਫਰਮੇਸ਼ਨ ਬਿਊਰੋ, ਚੰਡੀਗੜ੍ਹ ਨੇ ਕੀਤੀ।